Birgitte Nielsen fra Aabybro er valgt som næstformand i DGI for det næste år.

- Jeg har lyst til at være retningsgiver i forhold til den vej, organisationen skal bevæge sig. Jeg har nu erfaringen og indsigten til, at jeg føler mig godt rustet til at løfte opgaven med holdninger, siger Birgitte Nielsen, der til daglig er lærer på Aabybro Ungdomsskole. DGI er landets største breddeidrætsorganisation med 5.000 medlemsforeninger. Birgitte Nielsen blev valgt med 266 stemmer, mens hendes modkandidat, Henning Kristensen fra Billund i Sydjylland, fik 38 stemmer.